Onsdag aften besluttede politikerne så, hvordan den fremtidige skolestruktur skal se ude. Resultatet er at fem skoler lukker helt, andre lægges sammen og så er der flere skoler som ellers var i farezonen som overlever spareplanen. En af dem er Tilsted skole, hvor der onsdag aften var glæde og fest. - Jeg er rigtig glad og har en god fornemmelse. Det har været en kanon oplevelse, at få lov at vinde slaget. Jeg har fældet en tåre for første gang i Thy Hallen foran 900 mennesker, sagde formanden for Tilsted Skoles bestyrelse, Aage Andersen Kær under festlighederne. De fem skoler, der må lukke er Skjoldborg, Klitmøller, Hundborg, Stagstrup og Øsløs.

Referat:
Thisted Kommune skal spare 10 mio. kr. på skoleområdet, og flere af kommunens skoler har været i fare for at lukke. Det endte onsdag aften med, at fem skoler må dreje nøglen om.